Ленар белән Илнар Сәйфиевләр бүген ничек яши?

	Җырчы Ленар Сәйфиев соңгы вакытта сәхнәдә күренми. Эшмәкәрлеккә тотынгач, эстрададан тәмам читләште. “Абыйлы--энеле Сәйфиевлар югалды. Кайда алар? Ни белән мәшгуль?” — дип тамашачылар арасында да кызыксынучылар шактый.	 — Әти арабыздан киткәндә, II сыйныфта укый идем. Абыем — балачактан әти урынына калган кеше! Әни белән миңа ул һәрвакыт зур терәк булды һәм шулай дәвам итә дә. Һәрчак аның киңәшләренә таянам, — дип сүз башлады Ленар. — Зур сәхнәгә чыгарга да нәкъ менә абый этәргеч бирде. 2006 елда радиодан “Йолдызлар фабрикасы” турында ишеттем. Кастингта катнашып карарга булдым. Абыйның репертуарыннан “Кайтып киләм сине озатып” җырын башкардым. Шул ук елны икәү бер-гә “Татар җыры”нда “Талбишек”не җырладык. Шулай артист тормышы, гастрольләр башланды. Соңрак, үз эшемә керешкәч, чыгыш ясаулар бермә-бер кимеде. — Эшмәкәрлектә күптәнме, Ленар? Эшең нәрсә белән бәйле? 
	Лилия ЙОСЫПОВА	
Ирек мәйданы

	№ --- | 04.12.2020	


